[{"text_idx": "#000000", "text": "Fel llong-Q, gwaith HMS SAXIFRAGE yn y Rhyfel Byd Cyntaf oedd hela llongau-U, a byddai hi\u2019n aml yn arwain confois a\u2019u gwarchod rhag llongau tanfor y gelyn. Ar y 26ain o Ebrill 1918 fe gafodd y dasg o hebrwng confoi i Lerpwl."}, {"text_idx": "#000001", "text": "Ar fore\u2019r 28ain o Ebrill 1918, wrth hebrwng y confoi, daeth HMS SAXIFRAGE ar draws dwy long yr oedd llong-U wedi ymosod arnynt, sef teithlong o\u2019r enw ORONSA (dolen) a llong fasnach o\u2019r enw DAMA\u0303O (dolen). Roedd y tywydd yn dawel a llonydd ac roedd llongau-U Almaenig yn y cyffiniau o hyd. Roedd y SAXIFRAGE yn hebrwng yr SS Standard ARROW i Lerpwl ar y pryd, ond ar o\u0302l dod o hyd i safle\u2019r ymosodiad fe aeth ar y blaen i\u2019r confoi i chwilio am y gelyn."}, {"text_idx": "#000002", "text": "Ar o\u0302l bod yn sgrinio o flaen yr SS MASSILA fe welodd long-U ac aeth ar ei ho\u0302l. Yn o\u0302l y llyfr log aeth yr helfa yn ei blaen am awr neu ddwy, ond nid oes unrhyw gofnod bod llong-U wedi\u2019i suddo neu ei difrodi yn ystod y cyfnod hwn."}, {"text_idx": "#000003", "text": "Wrth i\u2019r distrywlongau achub goroeswyr o\u2019r ddwy long o\u2019r mo\u0302r, dychwelodd y SAXIFRAGE ar noson olau leuad i\u2019r confoi. Nodir yn y llyfr log iddynt weld goleulong am 10:30. Dychwelodd y llong-Q i\u2019w phorthladd yn Buncrana gan hebrwng y confoi yn o\u0302l yn ddiogel."}, {"text_idx": "#000004", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach\nAnimeiddiad : Carcharorion Almaenig mewn ymgais feiddgar i ddianc o\u2019r Gogarth, Llandudno"}, {"text_idx": "#000005", "text": "Llongddrylliad llong danfor a suddwyd ar Ddiwrnod Nadolig 1917 \u2013 wedi\u2019i warchod bellach"}]